ਅਪਰਨਾ ਸ਼ਰਮਾ
ਅਪਰਨਾ ਸ਼ਰਮਾ (ਅੰਗਰੇਜ਼ੀ: Aparna Sharma; ਜਨਮ 23 ਜੁਲਾਈ 1990) ਇੱਕ ਭਾਰਤੀ ਮਾਡਲ ਤੋਂ ਅਭਿਨੇਤਰੀ ਬਣੀ ਹੈ। ਉਸਦਾ ਜਨਮ ਲਖਨਊ ਵਿੱਚ ਹੋਇਆ ਸੀ ਅਤੇ ਉਸਦਾ ਪਾਲਣ ਪੋਸ਼ਣ ਭਾਰਤ ਦੇ ਕਈ ਹਿੱਸਿਆਂ ਵਿੱਚ ਹੋਇਆ ਸੀ। ਸ਼ਰਮਾ ਨੇ ਆਪਣੀ ਸੈਕੰਡਰੀ ਸਿੱਖਿਆ ਦਿੱਲੀ ਦੇ ਏਅਰ ਫੋਰਸ ਸਕੂਲ ਤੋਂ ਪੂਰੀ ਕੀਤੀ ਅਤੇ ਆਪਣੀ ਗ੍ਰੈਜੂਏਸ਼ਨ ਦਿੱਲੀ ਯੂਨੀਵਰਸਿਟੀ ਤੋਂ ਕੀਤੀ। ਸ਼ਰਮਾ ਨੂੰ ਏਲੀਟ ਮਾਡਲ ਮੈਨੇਜਮੈਂਟ ਕੰਪਨੀ ਦੁਆਰਾ ਸਾਈਨ ਕੀਤਾ ਗਿਆ ਸੀ, ਜੋ ਕਿ ਉਸਦੇ ਮਾਡਲਿੰਗ ਕਰੀਅਰ ਦੀ ਸ਼ੁਰੂਆਤ ਸੀ। ਮਾਡਲਿੰਗ ਉਦਯੋਗ ਵਿੱਚ ਆਪਣੇ ਕਾਰਜਕਾਲ ਤੋਂ ਬਾਅਦ ਉਸਨੇ ਸ਼ੈਲੇਸ਼ ਆਰ. ਸਿੰਘ ਦੁਆਰਾ ਨਿਰਮਿਤ ਆਪਣੀ ਪਹਿਲੀ ਫਿਲਮ, "ਰਮ ਪਮ ਪੋਸ਼", ਕੀਤੀ। ਇਹ ਫਿਲਮ 2015 ਵਿੱਚ ਰਿਲੀਜ਼ ਹੋਣੀ ਸੀ। ਹਾਲਾਂਕਿ, ਉਸਦੀ ਪਹਿਲੀ ਫਿਲਮ "ਗੁੱਡੂ ਕੀ ਗਨ" ਸੀ, ਸ਼ਾਂਤਨੂ ਅਤੇ ਸ਼ੇਰਸ਼ਾਕ ਦੁਆਰਾ ਨਿਰਦੇਸ਼ਤ ਅਤੇ ਐਮਿਨੌਕਸ ਮੀਡੀਆ ਦੁਆਰਾ ਨਿਰਮਿਤ, ਜੋ 30 ਅਕਤੂਬਰ 2015 ਨੂੰ ਰਿਲੀਜ਼ ਹੋਣ ਵਾਲੀ ਸੀ। ਟ੍ਰੇਲਰ 5 ਅਕਤੂਬਰ 2015 ਨੂੰ ਰਿਲੀਜ਼ ਕੀਤਾ ਗਿਆ ਸੀ।